
IEPIRKUMA NOTEIKUMI
1. Pasūtītājs: Latvijas Nacionālais kultūras centrs (turpmāk – Pasūtītājs), reģistrācijas Nr. 90000049726, Pils laukumā 4, Rīgā, LV-1365, Valsts kase, konta Nr. LV87TREL2220553004000, tālrunis: + 371 67228985, fakss: + 371 67227405, e-pasts: lnkc@lnkc.gov.lv, interneta mājas lapa: www.lnkc.gov.lv, darba laiks: darba dienās no plkst. 8:30 līdz 17:00.

2. Iepirkumu identifikācijas numurs: LNKC 2015/3
3. Iepirkuma priekšmets: Profesionālās ievirzes izglītības un profesionālās vidējās mākslas un mūzikas profesionālās izglītības programmu īstenošanai nepieciešamo digitālo mācību un metodisko materiālu (turpmāk – mācību līdzekļi) izstrāde un izdošana.

4. CPV kodi – 80000000-4, 80530000-8, 92312210-6, 72230000-6, 22112000-8 un 80420000-4.
5. Iepirkuma priekšmeta daļas: 

5.1. Profesionālās vidējās mākslas izglītības programmas mācību līdzeklis;
5.2. Profesionālās vidējās mākslas un dizaina izglītības programmas mācību līdzeklis „Atbalsta materiāls profesionālās kvalifikācijas eksāmena teorētiskās daļas izstrādē”;

5.3. Profesionālās ievirzes mākslas un dizaina izglītības programmas mācību līdzeklis mācību priekšmetā „Darbs materiālā” (prioritārās tēmas: Dizaina pamati, Arhitektūras pamati, Datorgrafika);

5.4. Profesionālās vidējās mūzikas izglītības programmas mācību līdzeklis mācību priekšmetiem „Mūzikas literatūra”, „Solfedžo”, „Instrumentu spēle” vai profesionālajiem mācību priekšmetiem izglītības programmā „Populārā un džeza mūzika”; 

5.5. Profesionālās ievirzes mūzikas izglītības programmas mācību līdzeklis mācību priekšmetiem „Mūzikas literatūra”, „Solfedžo” vai „Mūzikas un mākslas literatūra”.
6. Iepirkuma pamatojums: Publisko iepirkumu likuma 8.panta septītās daļa – iepirkuma priekšmets ir Publisko iepirkumu B daļā minētie pakalpojumi - izglītības un mācību pakalpojumi. Iepirkuma rezultātā plānots izstrādāt mācību līdzekļus par dažādiem tematiem.
7. Piedāvājuma vērtēšanas kritērijs: atbilstība Pasūtītāja prasībām un saimnieciski visizdevīgākais piedāvājums.
8. Iepirkuma līguma noteikumi: 
8.1. iepirkuma rezultātā tiks slēgts līgums ar vienu vai vairākiem iepirkumā uzvarējušajiem pretendentiem par mācību līdzekļu izveidi;
8.2. paredzamā kopējā visu iepirkuma daļu līgumcena ir EUR 65 319,00 (sešdesmit pieci tūkstoši trīs simti deviņpadsmit eiro, 0 centi) bez PVN, maksājumu kārtība tiek noteikta līgumā;
8.3. iepirkuma rezultātā ir plānots izdot vismaz 6 mācību līdzekļus. Pasūtītājs var mainīt izdodamo mācību līdzekļu skaitu, izvērtējot piedāvājumu;
8.4. līguma izpildes termiņš ir 2015.gada 1.decembris.
9. Papildu informācija: 
9.1. Pasūtītājs saskaņā ar Publisko iepirkumu likuma 30.panta prasībām nodrošina brīvu un tiešu elektronisko pieeju iepirkuma procedūras dokumentiem www.lnkc.gov.lv, sadaļā „Iepirkumi”.
9.2. Ar nolikumu līdz piedāvājumu iesniegšanas termiņa beigām, iepriekš sazinoties ar Pasūtītāja kontaktpersonu, var iepazīties bez maksas katru darba dienu no plkst. 09:00 līdz 16:30 Pasūtītāja telpās Pils laukumā 4, 3.stāvā, Rīgā.
9.3. Pretendenti ir tiesīgi uzdot jautājumus par iepirkuma nolikumā noteiktajām prasībām, iesniedzot tos rakstveidā uz e-pasta adresi lnkc@lnkc.gov.lv vai pa tālruni (+371) 67228985; jautājumi ir jāuzdod savlaicīgi, bet ne vēlāk kā piecas darba dienas pirms piedāvājumu iesniegšanas termiņa beigām;
9.4. Pasūtītājs Publisko iepirkumu likumā noteiktajā kārtībā sniedz rakstveida atbildi uz uzdoto jautājumu, kā arī, nenorādot jautājuma uzdevēju, publicē uzdoto jautājumu un sniegto atbildi Pasūtītāja mājas lapā www.lnkc.gov.lv, sadaļā „Iepirkumi”. 
10. Pasūtītāja kontaktpersonas:
10.1. Par iepirkuma priekšmetu: Jolanta Klišāne, Kultūras un radošās industrijas izglītības nodaļas vadītāja, tālr.67228589, e-pasta adrese jolanta.klisane@lnkc.gov.lv;
10.2. Pasūtītāja kontaktpersona attiecībā uz iepirkuma norisi ir Latvijas Nacionālā kultūras centra juriste Anita Kleinberga, tālr.67228985, e-pasta adrese anita.kleinberga@lnkc.gov.lv.
II Piedāvājuma iesniegšana
11. Piedāvājuma iesniegšanas termiņš: līdz 2015.gada 29.aprīlim, plkst.12:00.

12. Piedāvājuma iesniegšanas vieta: Pils laukumā 4, Rīgā, LV-1365 (3.stāvā), iesniedzot personīgi vai nosūtot pa pastu. 

13. Personīgi piedāvājumus var iesniegt līdz norādītajam piedāvājumu iesniegšanas termiņam Pasūtītāja darba laikā. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz norādītajam laikam norādītajā vietā;

14. Saņemot piedāvājumu, Pasūtītāja pārstāvis to reģistrē piedāvājumu saņemšanas secībā, norādot piedāvājuma reģistrācijas numuru, pretendenta nosaukumu, saņemšanas datumu un laiku. Ja pieteikums tiek iesniegts personīgi, pretendenta pārstāvis reģistrācijas informāciju apliecina ar savu parakstu.
15. Pretendentam ir tiesības grozīt vai atsaukt iesniegto piedāvājumu līdz šā nolikuma 11. punktā noteiktajam termiņam. 
16. Jebkurš pretendenta paziņojums par izmaiņām piedāvājumā vai piedāvājuma atsaukšana, tiek sagatavots, noformēts un iesniegts, atbilstoši šā nolikuma III sadaļai, uz aploksnes (iepakojuma) attiecīgi skaidri un salasāmi norādot “Pretendenta pieteikuma labojums” vai “Pretendenta pieteikuma atsaukums”.
17. Pieteikuma atsaukšanai ir bezierunu raksturs un tā izslēdz pretendentu no tālākas līdzdalības iepirkuma procedūrā. Pieteikuma mainīšanas gadījumā par pieteikuma iesniegšanas laiku tiks uzskatīts otrā pieteikuma iesniegšanas brīdis.

18. Pēc nolikuma 11.punktā noteiktā termiņa beigām nevienu pretendenta iesniegto piedāvājumu labot vai papildināt nevar.
19. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.

20. Piedāvājumi tiek glabāti neatvērti līdz piedāvājumu iesniegšanas termiņa beigām.
21. Piedāvājumu atvēršanas termiņš: 2015.gada 29.aprīlī, plkst.12:00, Pasūtītāja telpās, slēgtā iepirkumu komisijas (turpmāk - Komisija) sēdē.
III PIEDĀVĀJUMA NOFORMĒŠANAS PRASĪBAS

22. Piedāvājums jānoformē atbilstoši Ministru kabineta 2010. gada 15. oktobra noteikumiem Nr. 916 „Dokumentu izstrādāšanas un noformēšanas kārtība”. 
23. Piedāvājumu iesniedz datorrakstā uz sanumurētām lapām, visām piedāvājuma daļām ir jābūt cauršūtām caurauklotām, ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai un pretendenta amatpersonas ar paraksta tiesībām vai pretendenta pilnvarotas personas parakstītai. Uz piedāvājuma lapām nedrīkst tikt izdarīti labojumi, svītrojumi vai dzēsumi.
24. Visiem dokumentiem jābūt latviešu valodā. Svešvalodā iesniegtajiem dokumentiem pievieno normatīvajos aktos noteiktajā kārtībā pretendenta apliecinātu tulkojumu latviešu valodā.
25. Ja pretendents iesniedz dokumentu kopijas, kopijas pirmās lapas augšējā labajā stūrī iekļauj uzrakstu ar lielajiem burtiem „KOPIJA”. Katru dokumenta kopiju pretendents apliecina normatīvajos aktos noteiktajā kārtībā.

26. Piedāvājumu par katru iepirkuma daļu, kurā pretendents piedalās, iesniedz vienā aizlīmētā, aizzīmogotā aploksnē, uz kuras jānorāda:
26.1. Pasūtītāja nosaukums un adrese;

26.2. Pretendenta nosaukums un adrese;

26.3. Atzīme „Digitālo mācību līdzekļu izveide mūzikā un mākslā”, iepirkuma identifikācijas Nr.LNKC2015/3, iepirkuma daļa Nr._______, nosaukums:_____________________________.

26.4. Neatvērt līdz 2015.gada 29.aprīļa plkst.12:00. 
IV IESNIEDZAMIE DOKUMENTI UN MĀCĪBU LĪDZEKĻA PIEDĀVĀJUMS
27. Pretendents sagatavo un iesniedz pieteikumu ar vienu piedāvājuma variantu par katru iepirkuma daļu, kurā vēlas piedalīties.

28. Visus dokumentus un informāciju pretendents iesniedz tādā apmērā, lai no tās var secināt pretendenta atbilstību nolikuma prasībām.

29. Pretendentam piedāvājumā jāiekļauj šādi dokumenti:

29.1. pieteikums atbilstoši 1.pielikumam;

29.2. dokumenti, kas apliecina pretendenta pārstāvim paraksta un pārstāvības tiesības.

29.3. ja pretendents ir juridiska persona - reģistrācijas apliecības kopija vai ekvivalenta reģistra ārvalstīs apliecības apliecināta kopija, kā arī līdzvērtīgu realizēto projektu saraksts, ko pretendents realizējis pēdējo trīs gadu laikā;

29.4. ja pretendents ir fiziska persona - apliecinājums, ka pretendentam ir pieredze mācību līdzekļu izstrādē – norādot iepriekšējo metodiskā darba un/vai mācību līdzekļu izstrādes pieredzi (4.pielikums), 
29.5. pretendenta piesaistīto speciālistu saraksts, kurus plānots iesaistīt mācību līdzekļa izstrādē atbilstoši piedāvājuma specifikai un saskaņā ar 4.pielikumu:
29.5.1. projekta vadītājs, kas ir spējīgs īstenot projektu piedāvājumā norādītajā apjomā un termiņā – līdz 2015.gada 1.decembrim, ar pieredzi projektu vadībā pēdējo trīs gadu laikā;

29.5.2. izglītības satura speciālists (mākslas, dizaina vai mūzikas jomā) – ar pieredzi pedagoģiskajā darbā vai pieredzi mācību līdzekļu satura izstrādē pēdējo trīs gadu laikā;

29.5.3. redaktors (zinātniskais, literārais) – ar praktiskā darba pieredzi darbā ar tekstiem par mūzikas vai mākslas jautājumiem;

29.5.4. konsultants informācijas tehnoloģiju jautājumos, ar pieredzi darbā pie vismaz viena funkcionāli un tehniski līdzīga produkta izstrādes;

29.5.5. dizaina izstrādātājs ar pieredzi elektronisko materiālu dizaina izstrādē;
29.5.6. citi nepieciešamie speciālistu vai pakalpojuma sniedzēji piesaistāmi pēc vajadzības atbilstoši piedāvājuma specifikai.

29.6. mācību līdzekļa piedāvājums atbilstoši tehniskajai specifikācijai, kas ir pievienota 2.pielikumā un tādā apjomā, lai to varētu izvērtēt atbilstoši 5.pielikumā noteiktajiem izvērtēšanas kritērijiem. Mācību līdzekļa piedāvājumā iekļauj:
29.6.1. detalizētu darba izpildes laika grafiku. Maksimāli pieļaujamais iepirkuma līguma izpildes termiņš – 2015.gada 1.decembris. Izstrādes termiņiem jāparedz līguma izpilde posmos ar laiku satura recenzēšanai, pilnveidei un kļūdu labojumiem. Izstrādājot laika grafiku, pretendentam jāņem vērā, ka – pirmais materiālu kopojums Pasūtītājam nododams ne vēlāk kā 2 (divu) mēnešu laikā no līguma noslēgšanas;

29.6.2. piedāvātā mācību līdzekļa satura, struktūras un dizaina koncepcijas piedāvājumu;

29.6.3. pretendents piedāvājumam pievieno strukturāli un konspektīvi sagatavotu elektronisku (digitālajā datu nesējā saglabātu) viena mācību temata satura vienību paraugu, kuru iespējams izvērtēt pēc nolikuma 5. pielikumā minētiem kritērijiem;
29.6.4. satura izstrādē potenciāli izmantojamās literatūras un avotu sarakstu.
29.7. finanšu piedāvājums, kas ir jāsagatavo atbilstoši nolikuma 3. pielikumā pievienotajai Finanšu piedāvājuma formai. Finanšu piedāvājumā cena jānorāda eiro (EUR) bez PVN. Pakalpojuma cenā jāiekļauj visas izmaksas, kas ir saistītas ar pakalpojuma sniegšanu. Visu audiovizuālo un saturisko materiālu sagatavo pretendents. Izstrādātājs neizmanto citu autoru darbus bez licences un neuzdod citu autoru darbus par saviem. Izmaksas par autortiesību, mantisko un blakustiesību ievērošanu attiecībā uz visiem materiāliem atbild un apmaksā pretendents. Pretendentam ir jānodrošina piedāvātās cenas nemainīgums visā līguma izpildes laikā. Sastādot finanšu piedāvājumu, pretendentam ir jāprognozē iespējamā inflācija, tirgus apstākļu maiņa, atsevišķu pozīciju izmaksu pieaugums vai jebkuri citi apstākļi un šo procesu radītās sekas nevar būt par pamatu cenas paaugstināšanai. Finanšu piedāvājumā atšifrē katru izmaksu pozīciju un tās izmaksas, satura vienību kopējo skaitu un kopējo izmaksu summu. Ja finanšu piedāvājums pārsniedz 8000,00 eiro, pievienojams detalizēts cenas pamatojums. 
30. Komisija ir tiesīga veikt minētās informācijas pārbaudi, ja tas ir nepieciešams piedāvājumu vērtēšanas procesā.

31. Iepirkuma procedūrai iesniegtie piedāvājumi ir Pasūtītāja īpašums un netiek atdoti atpakaļ pretendentiem, izņemot gadījumu, ja pretendents savu piedāvājumu atsauc.
V IEPIRKUMA NORISE

32. Komisijas tiesības:

32.1. rakstveidā pieprasīt pretendentam precizēt iesniegto informāciju un detalizētus paskaidrojumus;

32.2. pārbaudīt pretendenta sniegto ziņu patiesumu;

32.3. pieaicināt Komisijas darbā ekspertus ar padomdevēja tiesībām;

32.4. pieprasīt pretendentam detalizētu paskaidrojumu par būtiskiem piedāvājuma nosacījumiem, tai skaitā attiecībā uz piedāvājumu, kas varētu būt nepamatoti lēts;
32.5. izslēgt pretendentu no turpmākās dalības iepirkuma procedūrā, ja pretendents nav iesniedzis visu pieprasīto informāciju vai ir sniedzis nepatiesu informāciju;

32.6. izslēgt pretendentu no turpmākas dalības iepirkuma procedūrā, ja pretendents iesniedzis nepamatoti lētu piedāvājumu;

32.7. veikt citas darbības saskaņā ar normatīvajiem aktiem un iepirkuma nolikumu.
33. Komisijas pienākumi:

33.1. izskatīt pretendentu iesniegtos piedāvājumus, kuri iesniegti noteiktajā piedāvājumu iesniegšanas termiņā;

33.2. pieņemt lēmumu par iepirkuma rezultātiem;

33.3. informēt pretendentus par iepirkuma rezultātiem un publicēt tos Publisko iepirkumu likumā noteiktajā kārtībā.
34. Komisija pieņem lēmumus ar vienkāršu balsu vairākumu.  Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
35. Komisijas sēdes ir slēgtas. Komisijai ir tiesības pieaicināt ekspertus bez balsstiesībām.

36. Komisijas sēdes tiek protokolētas, protokolu paraksta Komisijas priekšsēdētājs un visi Komisijas locekļi, kuri piedalās sēdē.

37. Pretendentam ir tiesības:

37.1. Nolikumā noteiktā termiņā pieprasīt Komisijai papildu informāciju par iepirkuma nolikumu, iesniedzot rakstveida pieprasījumu;

37.2. iesniedzot piedāvājumu, pieprasīt apliecinājumu par piedāvājuma saņemšanu.
38. Pretendentam ir pienākumi:
38.1. rakstveidā un norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu, lai pretendenta piedāvājums tiktu noraidīts tālākai izskatīšanai un netiktu vērtēts;
38.2. no Pasūtītāja saņemtos iepirkuma materiālus un informāciju nenodot trešajām personām un izmantot tos tikai iepirkuma piedāvājuma izstrādei.
39. Piedalīšanās Iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents pieņem un ir gatavs pildīt visas iepirkuma nolikuma un normatīvo aktu prasības. Piedāvājuma iesniegšana apliecina Pretendenta piekrišanu iepirkuma nolikuma noteikumiem un tajos ietvertajām prasībām.
40. Visi pretendenti piedalās iepirkumā uz vienādu noteikumu un vienlīdzības pamata.
41. Iesniedzot savu pieteikumu, pretendents apliecina, ka:
41.1. ir iepazinies ar nolikuma saturu un piekrīt tā nosacījumiem;
41.2. pretendentam ir skaidras un saprotamas nolikumā noteiktās prasības pieteikumu sagatavošanai, iepirkuma līguma priekšmets un tehniskā specifikācija;
41.3. pretendentam ir skaidras un saprotamas viņa tiesības un pienākumi.
42. Pasūtītājs patur sev tiesības pieņemt vai noraidīt jebkuru piedāvājumu, pārtraukt iepirkuma vai tā daļas norisi un noraidīt visus piedāvājumus jebkurā laikā līdz līguma noslēgšanai, neuzņemoties nekādu atbildību pret attiecīgo pretendentu vai pretendentiem, kā arī jebkādu pienākumu informēt attiecīgo pretendentu vai pretendentus par Pasūtītāja rīcības motīviem, ja tas nav pretrunā ar normatīviem aktiem.
43. Piedāvājuma izskatīšanu Komisija veic 4 (četros) posmos:
44. Piedāvājumu noformējuma un atbilstības kvalifikācijas prasībām pārbaude – Komisija izvērtē:

44.1. vai piedāvājums sagatavots un noformēts atbilstoši nolikuma prasībām;

44.2. vai ir iesniegti visi nolikumā pieprasītie dokumenti;

44.3. vai pretendents atbilst šā nolikuma V sadaļā noteiktajām kvalifikācijas prasībām;

44.4. vai uz pretendentu neattiecas Publisko iepirkumu likuma 8.2panta piektajā daļā noteiktie gadījumi.

Ja pieteikumus nav atbilstoši noformēts vai, ja Piedāvājums vai pretendents neatbilst izvirzītajām kvalifikācijas prasībām, Komisija saskaņā ar Publisko iepirkumu likumu lemj par pretendenta izslēgšanu.

45. Piedāvājumu atbilstības pārbaude - Komisija izvērtē:

45.1. vai pretendenta tehniskais un finanšu piedāvājums atbilst nolikumā noteiktajām prasībām;
45.2. vai finanšu piedāvājumos nav aritmētisku kļūdu; 
45.3. vai finanšu piedāvājumi nav nepamatoti lēti.
45.4. Ja piedāvājums neatbilst tehniskajā vai finanšu specifikācijā izvirzītajām prasībām, Komisija saskaņā ar Publisko iepirkumu likumu lemj par piedāvājuma noraidīšanu. Ja pasūtītājs konstatē piedāvājumā aritmētiskas kļūdas, tas šīs kļūdas izlabo. Ja tiek konstatēts, ka pretendenta finanšu piedāvājums ir nepamatoti lēts, Pasūtītājs rīkojas Publisko iepirkumu likuma 48.pantā noteiktajā kārtībā.    
46. Piedāvājuma vērtēšana - Komisija nosaka saimnieciski visizdevīgākos piedāvājumus katrā iepirkuma daļā, ņemot vērā eksperta atzinumu, un saskaņā ar 6.pielikumā noteiktajiem vērtēšanas kritērijiem. Katrs Komisijas loceklis vērtē katru piedāvājumu atsevišķi, aizpildot individuālo vērtēšanas tabulu. Komisijas locekļu aizpildītās vērtēšanas tabulas apkopo vienā tabulā. Par saimnieciski izdevīgāko piedāvājumu tiek atzīts piedāvājums, kurš ieguvis lielāko punktu kopsummu saskaņā ar šādu formulu:
A=B/C+D

kur A ir Pretendenta punktu kopsumma, B ir Pretendenta tehniskās specifikācijas visu vērtējumu visu punktu kopsumma, C ir Komisijas locekļu skaits, D ir pretendenta finanšu piedāvājuma punktu summa, kuru aprēķina pēc formulas:

D=E/F*30

kur E ir attiecīgajā iepirkuma daļā piedāvātā zemākā cena, F ir attiecīgā pretendenta piedāvātā cena. Maksimālais punktu skaits, ko pretendents var iegūt ir 140.
47. Līguma slēgšana un rezultātu paziņošana – iepirkumu procedūras rezultātā Komisija pieņem lēmumu par iespējamo līguma slēgšanas tiesību piešķiršanu tam pretendentam, kura piedāvājums attiecīgajā iepirkuma daļā visvairāk atbilst Nolikuma prasībām. Ja ar uzvarējušo pretendentu nav iespējams panākt vienošanos par iepirkuma līguma slēgšanu, slēgt iepirkuma līgumu tiek uzaicināts nākamais visaugstāko Komisijas novērtējumu ieguvušais pretendents. Komisija 3 (trīs) dienu laikā pēc lēmuma par līguma slēgšanas tiesību piešķiršanu pieņemšanas par pieņemto lēmumu informē visus pretendentus, kuri iesnieguši piedāvājumus, kā arī ievieto informāciju par iepirkuma procedūras rezultātiem savā un Iepirkumu uzraudzības biroja mājas lapā.
Pielikumi:

1. pielikums – pieteikuma veidlapa 
2. pielikums - tehniskā specifikācija

3. pielikums - finanšu specifikācija

4. pielikums - pretendenta apliecinājums un piesaistīto speciālistu saraksta veidlapa

5. pielikums - piedāvājumu vērtēšanas kritēriji un punkti

6. pielikums - līguma projekts

1.pielikums

Iepirkuma nolikumam „Digitālo mācību līdzekļu izveide mūzikā un mākslā”, 

iepirkuma identifikācijas Nr.LNKC 2015/3
Pieteikums par piedalīšanos iepirkumā

2015.gada__ ._______
________________


pieteikuma sastādīšanas vieta

________________________________, reģistrācijas Nr. ____________________,

pretendenta nosaukums/vārds, uzvārds


reģistrācijas Nr./personas kods

____________________________________________________________________,

pretendenta bankas rekvizīti

Tā/-s ______________________________________________________________ personā, 

   (juridiskām personām: pilnvarotās personas ieņemamais amats, vārds, uzvārds)

kas rīkojas uz ___________________ pamata

ar šī pieteikuma iesniegšanu:

· piesakās piedalīties iepirkumā „Digitālo mācību līdzekļu izveide mūzikā un mākslā” iepirkuma daļa Nr._____, mācību līdzekļa nosaukums _______________________;

· apņemas ievērot iepirkuma nolikuma prasības;

· garantē, ka visas sniegtās ziņas ir patiesas.

__________________________

                                                                                           paraksts

______________________________________________________________,

Pretendenta adrese, tālruņa un faksa numuri, e- pasts

______________________________________________________________

2.pielikums

Iepirkuma nolikumam „Digitālo mācību līdzekļu izveide mūzikā un mākslā”, 

iepirkuma identifikācijas Nr.LNKC 2015/3
TEHNISKĀ SPECIFIKĀCIJA
1. Iepirkuma priekšmeta vispārīgs apraksts:
Digitālais mācību līdzeklis mūzikā vai mākslā ir mākslas vai mūzikas profesionālās izglītības programmu īstenošanai nepieciešamais mācību materiāls digitālā formātā, kas ietver satura izklāstu, uzdevumus, vingrinājumus un piemērus, kas nodrošina tēmas izpratni, kā arī metodiskā atbalsta materiālus pedagogam.
2. Piedāvājumā iekļauj informāciju par mācību līdzekļa mērķa grupu, norādot:

2.1. izglītības programmas veidu;

2.2. mācību priekšmetu/tēmu;

2.3. vecumposmu/klasi/kursu;

3. Mācību līdzekļa mērķauditorija ir profesionālo mūzikas vai mākslas vidusskolu un mūzikas vai mākslas profesionālās ievirzes skolu izglītojamie, 

4. Digitālā mācību līdzekļa saturs un dizains tiks izstrādāts digitālā formā (CD vai tiešsaistē), un izstrādājot mācību līdzekli atbilstoši nolikuma 5.2., 5.4., 5.6. un 5.8. apakšpunktā noteiktajām iepirkuma daļām, mācību līdzeklim pievieno 20 eksemplārus drukāto materiālu un tā maketu elektroniskā formā.

5. Maksimāli pieļaujamais iepirkuma līguma izpildes termiņš: 2015.gada 1.decembris.

6. Digitālā mācību līdzekļa satura izstrādes termiņiem jābūt sadalītiem iepriekš aprakstītos izstrādes posmos, paredzot laiku satura recenzēšanai un kļūdu labojumiem.

7. Izstrādātais saturs ar nepieciešamajiem audio un vizuālajiem materiāliem, dizaina izstrādnēm u.c. saturu papildinošajiem plānotajiem materiāliem vai norādēm uz nepieciešamajām elektroniskajām atsaucēm uz ārējiem resursiem pa daļām jānodod saskaņošanai un recenzēšanai Pasūtītājam. 

8. Saturā iekļaujamā informācija papildināma ar vizuāliem un audio materiāliem: ar fotogrāfijām, attēliem, arhīva materiāliem, audio piemēriem u.tml., 
9. Par katru saturisko vienību vai saturisko vienību grupu norādāms izmantotās un izmantojamās literatūras saraksts. Korekti norādāmas atsauces.

10. Visu audiovizuālo un saturisko materiālu sagatavo pretendents. Izstrādātājs neizmanto citu autoru darbus bez licences un neuzdod citu autoru darbus par saviem. Par autortiesību, mantisko un blakustiesību ievērošanu attiecībā uz visiem materiāliem atbild un apmaksā pretendents.

11. Piedāvājumā jāiesniedz: satura koncepcija, satura konstruktīvs plānojums, plānotais satura vienību skaits, kā arī strukturāli un konspektīvi vienas satura vienības (tēmas) izklāsts un  dizainam atbilstošs un funkcionējošs paraugs, kas vērtējams saskaņā ar vērtēšanas kritērijiem (5.pielikums). Struktūra un saturs izstrādes gaitā var tikt precizēts. 
12. Pēc satura atsevišķu plānoto posmu izstrādes paredzēt, ka pasūtītājs var veikt tā recenzēšanu, piesaistot neatkarīgu ekspertu. Gan pasūtījuma izpildes laikā, gan pēc visa satura izstrādes manuskripts var tikt recenzēts. Pamanītās kļūdas novēršamas satura manuskriptā.

13. Bez papildu samaksas rediģējamas arī tās satura kļūdas, kas atklājas mācību līdzekļa lietošanas laikā 12 mēnešus no līguma izpildes un satura nodošanas Pasūtītājam. 

3.pielikums

Iepirkuma nolikumam „Digitālo mācību līdzekļu izveide mūzikā un mākslā”, 

iepirkuma identifikācijas Nr.LNKC 2015/3
Finanšu piedāvājums iepirkumam (tāme)
	
	Finanšu piedāvājumu veidojošā izmaksu pozīcija
	Cena EUR bez PVN par vienu vienību
	Vienību skaits
	Kopā

	1. 
	
	
	
	

	2.
	
	
	
	

	3.
	
	
	
	

	.....
	
	
	
	

	
	Kopā:
	

	
	PVN __ %
	

	
	Kopā ar PVN
	


	
	
	
	
	

	Vieta
	Datums
	Amats
	Paraksts
	Amatpersonas 
vārds, uzvārds


4.pielikums

Iepirkuma nolikumam „Digitālo mācību līdzekļu izveide mūzikā un mākslā”, 

iepirkuma identifikācijas Nr.LNKC 2015/3
Pretendenta apliecinājums

1. Apliecinu, ka mana/juridiskās personas____________________(nosaukums) un piesaistīto speciālistu profesionālā metodiskā darba pieredze un/vai pieredze mācību līdzekļu izstrādes jomā atbilst nolikumā noteiktajām prasībām.
2. Piesakoties iepirkumam „Digitālo mācību līdzekļu izveide mūzikā un mākslā” daļai:____________________________________________, apliecinu, ka apņemos īstenot projektu piedāvājumā norādītajā apjomā un termiņā – līdz 2015.gada 1.decembrim.
Pretendenta piedāvāto speciālistu saraksts*
	Nr.
	Pozīcija saskaņā ar nolikuma 31.3. punktu**
	Vārds, uzvārds 
	Izglītība
	Profesionālā pieredze, atbilstoši nolikuma 29.4.vai 31.3. punktam
	Paraksts

	1. 
	Pretendents (fiziska persona***)
	
	
	
	

	2. 
	Projekta vadītājs
	
	
	
	

	3. 
	Autors/ izglītības satura speciālists
	
	
	
	

	4. 
	Redaktors
	
	
	
	

	5. 
	Informācijas tehnoloģiju speciālists
	
	
	
	

	6. 
	Dizaina speciālists
	
	
	
	


*Pievienojot speciālistu CV un izglītību apliecinoša dokumenta kopiju.
**Vienu personu, t.sk.pretendentu, iespējams norādīt vairākās Nolikuma 31.3.punktā noteiktajās kategorijās. Ja mācību līdzekļa specifika pieļauj iespēju projektu realizēt bez kāda no norādītajiem speciālistiem, norādīt pamatojumu.

***Ja pretendents ir juridiska persona, pievieno mācību līdzekļu vai līdzīgu juridiskās personas realizēto projektu sarakstu.

Apakšuzņēmējiem nododamo pakalpojuma daļu saraksts

	Apakšuzņēmēja nosaukums, reģistrācijas numurs, adrese un kontaktpersona
	Nododamās pakalpojuma daļas apjoms

(% no pakalpojuma kopējās cenas bez PVN)
	Īss apakšuzņēmēja sniedzamās pakalpojuma daļas apraksts

	<…>
	<…>
	<…>

	<…>
	<…>
	<…>

	<…>
	<…>
	<…>


	
	
	
	
	

	Vieta
	Datums
	Amats
	Paraksts
	Vārds, uzvārds


5.pielikums

Iepirkuma nolikumam „Digitālo mācību līdzekļu izveide mūzikā un mākslā”, 

iepirkuma identifikācijas Nr.LNKC 2015/3
Mācību un metodisko materiālu vērtēšanas kritēriji

	Nr.

p.k.
	Vērtēšanas kritērijs
	Iegūstamais punktu skaits*

(atbilstība vērtēšanas kritērijā ietvertajam apgalvojumam)
	Iegūtais punktu skaits

	1.
	Mācību līdzekļa saturs atbilst programmai/tēmai/mērķim un mērķa grupai
	0-10
	

	2.
	Mācību līdzekļa struktūra un satura kvalitāte ietver satura atbilstību jaunākajām nozares aktualitātēm, tehnoloģijām
	0-10
	

	3.
	Mācību līdzeklī iekļautais saturs ir integrējams kopējā izglītības programmas vai mācību priekšmeta saturā, tā atspoguļojums
	0-10
	

	4.
	Mācību līdzeklī iekļautie uzdevumi un vingrinājumi veicina zināšanu un prasmju nostiprināšanu un zināšanu un prasmju līmeņa kontroli
	0-10
	

	5.
	Mācību līdzeklī uzdevumi un vingrinājumi veicina izglītojamā radošo darbību, iekļaujot uz izziņu vēstas mācību formas un metodes
	0-10
	

	6.
	Mācību līdzekļa satura izklāstā ievēroti didaktiskie principi - zinātniskums, sistēmiskums, loģiskums, pēctecība
	0-10
	

	7.
	Mācību līdzekļa satura izklāstā ietverti skaidrojumi ar izglītojamajiem saprotamu mūzikas vai mākslas situāciju, ilustrāciju, animāciju, attēlu, skaņu, piemēru palīdzību nodrošina teksta un informācijas izpratni. Nodrošināti interaktivitātes elementi, izmantotas hipersaites
	0-10
	

	8.
	Mācību līdzeklī iekļautās informācijas daudzuma apjoms ir optimāls, t.i., informācijas apjoms ir pietiekams, teksts nav pārslogots ar lieku vai nebūtisku informāciju 
	0-10
	

	9.
	Mācību līdzeklī iekļauto jēdzienu, terminu vai svešvārdu lietojums ir optimālā apjomā, to skaidrojums ir izglītojamajiem saprotamā valodā
	0-10
	

	10.
	Mācību līdzeklī ir iekļauts metodiskā atbalsta materiāls
	0-10
	

	11.
	Iesniegtie materiāli un mācību līdzekļa satura vienības paraugs apliecina iespējamību sagatavot mācību līdzekli pilnā apjomā noteiktajā termiņā
	0-10
	


*Iegūstamais punktu skaits (vērtē atbilstību vērtēšanas kritērijā ietvertajam apgalvojumam):

9-10 atbilst pilnībā

7-8  atbilst

 5-6 daļēji atbilst

 3-4 gandrīz neatbilst

 0-2 neatbilst
6. pielikums

Iepirkuma nolikumam „Digitālo mācību līdzekļu izveide mūzikā un mākslā”, 

iepirkuma identifikācijas Nr. LNKC 2015/3
Iepirkuma līguma projekts 

Rīgā







 2015. gada __. _______

Latvijas Nacionālais kultūras centrs, reģistrācijas Nr.90000049726, juridiskā adrese: Pils laukumā 4, Rīgā, LV-1365, (turpmāk – Pasūtītājs), kura vārdā uz pilnvarojuma pamata rīkojas direktore Signe Pujāte, no vienas puses, un

Izpildītājs, reģistrācijas Nr. vai personas kods_______________, adrese:__________________, (turpmāk – Izpildītājs), tā/s ______________( amats) ____________ (vārds, uzvārds) personā, kas darbojas uz ____________ pamata, no otras puses, turpmāk kopā saukti – Puses, noslēdz šāda satura līgumu, turpmāk - Līgums:

1. Līguma priekšmets

1.1. Izpildītājs ir piedalījies Pasūtītāja rīkotajā iepirkumā „Digitālo mācību līdzekļu izveide mūzikā un mākslā” (identifikācijas Nr. LNKC 2015/3).
1.2. Pasūtītājs uzdod, un Izpildītājs apņemas izstrādāt un izveidot digitālo mācību līdzekli mākslā/dizainā/mūzikā (turpmāk – mācību līdzeklis) mācību priekšmetā _______________________________par tēmu ______________________________ (turpmāk - pakalpojums)
1.3. Pasūtītājs apņemas pieņemt Līguma prasībām atbilstoši sniegtu pakalpojumu un apmaksāt to saskaņā ar Līguma nosacījumiem.

2. Pušu tiesības un pienākumi

2.1. Puses vienojas, ka mācību līdzeklim jābūt izstrādātam pienācīgā kvalitātē un atbilstoši iepirkuma „Digitālo mācību līdzekļu izveide mūzikā un mākslā” (identifikācijas Nr.LNKC 2015/3) tehniskajai specifikācijai, un Izpildītāja piedāvājumam.

2.2. Izpildītājs pakalpojuma sniegšanā izmanto piedāvājumā norādīto speciālistu pakalpojumus. 

2.3. Pirms pakalpojuma sniegšanas uzsākšanas, Izpildītāja kontaktpersona kopā ar Pasūtītāja kontaktpersonu vienojas par tā izpildes kārtību, termiņiem un atsevišķiem pakalpojuma elementu apjomiem. 

2.4. Kontaktpersona no Izpildītāja puses ir _______________tālr.___________e-pasts________, kontaktpersona no Pasūtītāja puses ir ____________________ tālr.___________e-pasts_____________. 

2.5. Izpildītājam ir pienākums Pasūtītājam sniegt informāciju par līguma izpildes gaitu un nepieciešamos precizējumus mācību līdzekļa izstrādē. 

2.6. Pasūtītājam ir pienākums dot Izpildītājam savā rīcībā esošo informāciju, kura ir nepieciešama vai var būt noderīga Izpildītājam šā līguma izpildei, ja Izpildītājs pieprasa šādu informāciju. 

2.7. Izpildītājs apņemas Līguma 1.2.punktā minēto mācību līdzekli ne kopumā, ne pa daļām nenodot izdošanai citiem izdevējiem, kā arī nepubliskot nekādos citos veidos un nekādos plašsaziņas līdzekļos, tai skaitā – internetā. Izpildītājs apliecina, ka šādas darbības ar Līguma 1.2.punktā minēto darbu līdz šim nav veiktas.

3. Līguma izpildes termiņi

3.1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei, bet ne vēlāk, kā līdz 2015.gada 31.decembrim.

3.2. Līguma izpildei ir šādi posmi:

3.2.1. mācību līdzekļa maketa pirmreizējā nodošana - termiņš ir 2 (divi) mēneši no līguma noslēgšanas jeb 2015. gada ___. ____________; 

3.2.2. mācību līdzekļa saskaņošana ar Pasūtītāju un piesaistītajiem ekspertiem, kā arī rediģēšana;

3.2.3. gatava mācību līdzekļa maketa pieņemšana-nodošana līdz 2015.gada 1.decembrim.

3.3. Pieņemot mācību līdzekli, Pasūtītājam ir tiesības pirms pieņemšanas un nodošanas akta parakstīšanas nodot izveidoto Pasūtījumu vai kādu tā daļu trešo personu izvērtēšanai.

3.4. Pasūtītājs pilnvaro no savas puses pieņemšanas nodošanas aktu parakstīt nozares ekspertu ___________________. 

3.5. Ja Pasūtītājam ir kādi iebildumi pret izpildītā darba kvalitāti, tad pretenzijas jāiesniedz Izpildītājam rakstveidā 10 (desmit) dienu laikā pēc darba vai kādas tā daļas nodošanas Pasūtītajam. Konstatētie trūkumi, kas radušies Izpildītāja vainas dēļ, Izpildītājam jānovērš 10 (desmit) dienu laikā.

3.6. Pieņemot mācību līdzekli, Pasūtītāja pārstāvis ir tiesīgs vienpersoniski pēc saviem ieskatiem pieprasīt, lai Izpildītājs novērš konstatētos trūkumus par saviem līdzekļiem Pasūtītāja norādītajos termiņos.

3.7. Ja Izpildītājs kavē līdzēju noteikto darba izpildes vai to posmu izpildes termiņu par vairāk kā 10 (desmit) darba dienām vai nav novērsis trūkumus pēc Pasūtītāja rakstveida brīdinājuma, Pasūtītājs ir tiesīgs vienpusēji izbeigt šo Līgumu. 

3.8. Ja Pasūtītājs kavē Pušu noteikto atlīdzības samaksas termiņu par vairāk kā 10 (desmit) darba dienām, Izpildītājs ir tiesīgs vienpusēji izbeigt šo Līgumu, rakstveidā paziņojot par to Pasūtītājam vismaz 5 (piecas) darba dienas iepriekš.

3.9. Puses ir tiesīgas atcelt šo Līgumu, rakstveidā vienojoties. Puse, kura vēlas atcelt Līgumu paziņo otrai Pusei 10 (desmit) dienas iepriekš, rakstveidā informējot.
4. Līguma izpildes kārtība un kvalitātes garantijas

4.1. Izpildītājs apņemas pēc Pasūtītāja pieprasījuma bez papildu samaksas novērst kļūdas Saturā, kas atklājas 12 mēnešu laikā no līguma izpildes un satura nodošanas Pasūtītājam;

4.2. Pēc mācību līdzekļa pieņemšanas-nodošanas pēc Pasūtītāja pieprasījuma bez maksas sniegt konsultāciju par mācību līdzekļa lietošanu, novadot paša sagatavotu prezentāciju par mācību līdzekļa saturu. Prezentācijas norises vieta - Pasūtītāja norādītajās telpās Rīgā. Par katra pasākuma norises laiku un vietu Pasūtītājs ar Izpildītāju vienojas atsevišķi.

5. Norēķinu kārtība
5.1. Kopējā Izpildītājam pienākošās atlīdzība par Līgumā paredzēto Pasūtījuma veikšanu ir EUR ________(_____________ eiro __ centi). Ja Izpildītājs ir Pievienotās vērtības nodokļa maksātājs, Pasūtītājs papildus līguma summai maksā arī Pievienotās vērtības nodokli.

5.2. Atlīdzība par Līgumā paredzēto darbu izpildi tiek izmaksāta ar pārskaitījumu uz Izpildītāja norādīto bankas kontu šādā kārtībā:

5.2.1. Starpmaksājums: 30% no Līguma summas, tas ir, EUR___________ (___________________eiro, un______centi) 10 (desmit) darba dienu laikā no sākotnējā mācību līdzekļa nodevuma pieņemšanas nodošanas akta parakstīšanas;

5.2.2. Noslēguma maksājumu 70% EUR ___________ (______eiro, un______centi) 10 (desmit) darba dienu laikā no līguma izpildes, pieņemšanas un nodošanas akta parakstīšanas.

6. Pasūtījuma izmantošana

6.1. Izpildītājs nodod visas savas un līguma izpildē iesaistīto speciālistu mantiskās tiesības uz mācību līdzekli, tai skaitā, bet ne tikai: mācību līdzekļa publicēšanu, izmantošanu jebkādā veidā, tā pārdošanu, lietošanas tiesību nodošanu trešajām personām, tulkošanu, pārveidošanu. Visas šīs tiesības tiek nodotas Pasūtītājam, kurš var tās izmantot pats vai nodot vai licenzēt tās kādai trešajai personai. Pasūtītājam izmantot tā veikto Pasūtījumu, pretī saņemot Līgumā noteikto atlīdzību. Pasūtītājs Izpildītājam ir atlīdzinājis, samaksājot atlīdzību Līgumā noteiktās atlīdzības veidā. 

6.2. Izpildītājs, parakstot šo Līgumu, apliecina un apņemas, ka ne viņš, ne līguma izpildē piesaistītie speciālisti, neizmantos pret Pasūtītāju un trešajām personām, kuras būs ieguvušas no Pasūtītāja kādas tiesības uz mācību līdzekli vai tā daļu, tiesību aktos noteiktās personiskās tiesības, it sevišķi tās, kas attiecas uz autordarba atsaukšanu, autordarba neaizskaramību, un piekrīt, ka Pasūtītājam ir tiesības nodot Pasūtījumu vai kādu tā daļu citai personai pārveidošanai, pārtaisīšanai vai papildināšanai un Izpildītājs un līguma izpildē piesaistītie speciālisti pret veikto pārveidošanu, pārtaisīšanu un papildināšanu neiebildīs.

7. Pušu atbildība

7.1. Puses ir atbildīgas par Līguma pienākumu savlaicīgu un pienācīgu izpildi.

7.2. Par šā Līguma saistību neizpildi vai nepienācīgu izpildi vainīgā Puse atlīdzina otrai Pusei nodarītos zaudējumus.

7.3. Līguma nosacījumi ir saistoši Pušu pārstāvjiem, un to juridisko tiesību un saistību pārņēmējiem.

7.4. Par Pušu darbu izpildes vai trūkumu novēršanas termiņa kavējumu Izpildītājs maksā Pasūtītājam līgumsodu 0,5 procentu apmērā no attiecīgo darbu atlīdzības par katru kavēto darbu izpildes dienu.

7.5. Par atlīdzības apmaksas termiņa kavējumu Pasūtītājs maksā Izpildītājam līgumsodu 0,5 apmērā no neapmaksātās naudas summas par katru maksājuma kavējuma dienu.

7.6. Ja Pasūtītājs kavē informācijas iesniegšanas termiņu, darba pieņemšanas termiņu vai darba apmaksas termiņu, Izpildītājs ir tiesīgs pārtraukt šajā Līgumā paredzēto darba veikšanu, kā arī nepieņemt izpildei jaunus Darba uzdevumus, nenesot atbildību par paredzēto darbu izpildes termiņu kavējumu. Darba izpildes atsākšana šādā gadījumā tiek veikta pēc attiecīgo darba pieņemšanas un apmaksas.

7.7. Līgumsoda samaksa neatbrīvo attiecīgo Pusi no pārējo ar šo Līgumu uzņemto saistību pilnīgas izpildes, kā arī nav uzskatāma par zaudējumu atlīdzību.

7.8. Gadījumā, ja darbs nav izpildīts vai arī izpildīts nekvalitatīvi vai arī ar nokavējumu, Pasūtītājs ir tiesīgs aizturēt samaksu Izpildītājam un iesniegt Izpildītājam pretenziju par Līguma neizpildi. Izpildītājs Pasūtītājam atlīdzina zaudējumus, ja darbs nav izveidots vai pabeigts vispār vai noteiktā termiņā, nav izveidots atbilstošā kvalitātē vai atšķirīgi no Pasūtītāja pieprasītā, kā arī ja darbs, pēc tā izveides netiek nodots Pasūtītājam.

8. Konfidencialitāte

8.1. Izpildītājs apņemas bez Pasūtītāja atļaujas neizpaust konfidenciālu informāciju par šā Līguma nosacījumiem, izpildes gaitu, kā arī jebkuru citu ar darbu saistīto informāciju, kuru tas saņēmis darba izpildes gaitā. Katra publiska ar darbu saistītās informācijas izpaušana ir iepriekš rakstveidā saskaņojama ar Pasūtītāju.
8.2. Pušu sadarbības fakts un darba uzdevumu saturs nav uzskatāms par konfidenciālu informāciju.
9. Citi noteikumi 

9.1. Pusēm ir pienākums savlaicīgi paziņot par savu rekvizītu vai adreses izmaiņām, pretējā gadījumā vainīgai Pusei ir jāatlīdzina tādējādi nodarītie zaudējumi. 

9.2. Par jebkuru pretenziju, kas attiecas uz šā Līguma noteikumu pārkāpumiem, Puses paziņo viena otrai rakstveidā. Jebkuras Līguma izmaiņas vai papildinājumi noformējamas rakstveidā un stājas spēkā, kad Puses tos rakstveidā apstiprinājušas. Visi Līguma grozījumi un pielikumi ir šā Līguma neatņemama sastāvdaļa.

9.3. Visi strīdi, nesaskaņas vai prasības, kas izriet no šā Līguma, kas skar to vai tā pārkāpšanu, izbeigšanu, atcelšanu, vai spēkā neesamību, risināmi sarunu ceļā. Ja Puses nevar atrisināt strīdus sarunu ceļā, tad tie tiek izšķirti tiesā normatīvajos aktos noteiktajā kārtībā.

9.4. Šis līgums ir sastādīts uz __ (________ ) lapām divos eksemplāros (viens eksemplārs katrai pusei). Abiem līguma eksemplāriem ir vienāds juridiskais spēks.

10. Pušu rekvizīti un paraksti

	PASŪTĪTĀJS:

Latvijas Nacionālais kultūras centrs

Adrese: Pils laukumā 4, Rīgā, LV-1365

Reģ. Nr.90000049726

Valsts Kase

Konta Nr.LV87TREL2220553004000

Kods: TRELLV22
Direktore
S.Pujāte

	IZPILDĪTĀJS

Adrese: 

Reģ. Nr.

Banka:

Konta Nr.

Kods: 

